AlexejDobrolubov/national_council_slovak_2010 huggingface dataset:
33. schôdza NR SR - 14.deň - A. dopoludnia
Dátum: 2025-04-15
Poslanec: Pollák, Peter (SLOVENSKO)
Druh vystúpenia: Vystúpenie s faktickou poznámkou

36. Ďakujem pekne, Igor, za tvoju faktickú. Mňa trošku mrzí pohľad na plénum Národnej rady a zároveň aj taká nechuť, nevôľa či opozičných, ale aj koaličných poslancov sa zapájať do tejto debaty pri tomto návrhu zákona, ktorý hovorí, ešte raz to poviem, aby aj verejnosť vedela, že chceme dať fúkať každému poslancovi, ktorý by mal mať nejaké podozrenie, aby sa ten obraz Slovenska, jednoducho parlamentarizmu poslancov Národnej rady skrz niektorých poslancov, ktorí tu majú také nánosy už z minulosti a ich forma a vystúpenia boli podozrivé v tom, že takto sa človek v triezvom stave nechová, aby sa to jednoducho skončilo. Lebo tieto nánosy sú tu, áno, ako si povedal, už od začiatku tejto republiky. A správne si to pomenoval aj pri tom, keď si sa jednoducho pýtal, že či tie nánosy z tých deväťdesiatych sú väčšie oproti tomuto obdobiu a že či tí poslanci viac pijú, alebo menej pijú. Skončime s tým. Akože to nie je normálne. Nikde inde, v žiadnej robote, v žiadnej branži si človek nemôže prísť do roboty opitý alebo počas pracovnej doby, aby vypil. Ale tu v parlamente je to normálne že pravidlo. Je neskutočné, naozaj. A ja som to povedal aj počas svojej rozpravy. Keď človek si vypije, tak urobí nejaké hlúposti a v tomto prípade to môžme povedať aj pri napr. schvaľovaní 23-percentnej dane alebo transakčnej dane, že jeden deň opití zahlasujú za, druhý deň, keď vytriezvejú, povedia, jáj, čo som to spravil. A toto zvykne urobiť opitý človek. Je načase, aby tento štát viedli naozaj triezvi ľudia. Čo potom chceme tak veľa? Chceme, aby sa prestalo piť, preto sme predložili tento zákon. A ešte raz poviem, že mrzí ma, že do tejto debaty sa nikto nezapája, ale aj toto je názor, veď kto mlčí, ten svedčí. Ďakujem pekne. (Potlesk.)
33. schôdza NR SR - 14.deň - A. dopoludnia
Dátum: 2025-04-15
Poslanec: Pollák, Peter (SLOVENSKO)
Druh vystúpenia: Vystúpenie s faktickou poznámkou

8. Ďakujem pekne za tvoju rozpravu, Julo. A alkohol je metla ľudstva, to si aj hovoril, zároveň, áno, ľudia, ktorí si sadajú opití za volant, tak ohrozujú životy všetkých ľudí na vozovke a v tomto prípade, ak teda človek, ktorý sedí na takom sedadle, ktorý riadi štát, tak ohrozuje celé Slovensko, všetkých obyvateľov Slovenska. Toto je vlastne aj obraz tejto koalície, lebo však môžeme k tomu prirovnať. Veci, ktoré sa prijali týmto parlamentom, ľuďmi, ktorí dnes vládnu, môžeme pripísať dajme tomu, že to boli ľudia, ktorí mali jednoducho niečo v sebe, možno alkohol, možno iné látky, lebo ináč sa to vysvetliť nedá. Ináč sa to vysvetliť nedá, ako ohrozujú ľudí na Slovensku. Či je to tou 23-percentnou daňou, či je to transakčnou daňou, keď to urobia opití, tak potom zrazu keď vytriezvejú, tak sa rozhodnú alebo teda si premyslia, preboha, čo sme to urobili? Poďme to zrušiť. No k čomu sa to dá prirovnať? Dá sa to prirovnať aj k tomu, že zrejme boli opití. A tento návrh zákona presne o tom hovorí, poďme dávať fúkať každému jednému a hlavne tým, ktorí riadia štát, lebo tí najviac musia dbať na to, aby ľudia na Slovensku boli v bezpečí. No a keď v takomto prípade tu ľudí ohrozili s tými všetkými vlastnými vlastne krokmi, ktoré tu sú od začiatku tohto volebného obdobia, či s konsolidáciou, či potom beztrestnosťou, doživotnými rentami, na seba myslia, ale na ľudí nie, tak môžeme sa naozaj baviť o tom, že či títo ľudia vykonávajú svoju prácu autonómne, bez vplyvu nejakých látok a bez vplyvu nejakého alkoholu. Lebo ináč sa to vysvetliť nedá. Máte to v rukách, koaliční poslanci, môžete odhlasovať to, že budú fúkať poslanci Národnej rady, aby aj ľudia na Slovensku vedeli, že ľudia, ktorí dnes riadia štát, to naozaj robia triezvo. Ďakujem ti, Julo, za tvoju rozpravu a ďakujem aj prekladateľom za tento návrh zákona, určite ho podporíme. Ďakujem.
33. schôdza NR SR - 13.deň - B. popoludní
Dátum: 2025-04-14
Poslanec: Pollák, Peter (SLOVENSKO)
Druh vystúpenia: Vystúpenie s faktickou poznámkou

176. Ďakujem veľmi pekne, Lukáš, za tvoju faktickú. My sme svedkami toho, ako tak neustále už od volebnej kampane v roku 2023 išli tie názory proti Rómom, a tak posilňovali aj tých ľudí, ktorí žijú na území Slovenskej republiky, v tých rasistických a nenávistných prejavoch smerom k Rómom, či už to bolo zo strany Roberta Fica, ktorý sľuboval pred voľbami, že opatrenia proti Rómom ešte pritvrdíme, no a potom keď už vlastne zložil vládu a predstavovali programové vyhlásenie vlády a uviedli aj nového splnomocnenca vlády pre rómske komunity, tak som povedal, že aj keby neurobil nič tento splnomocnenec vlády pre rómske komunity, aby iba kultivoval diskusiu a jednoducho aby krotil Fica s jeho vyjadreniami proti Rómom. Nič takéto sa nestalo, dokonca tie vyjadrenia proti Rómom pokračovali, stupňovali sa, však pamätáme si na Davos a tak ďalej, alebo naposledy teraz (povedané so smiechom) na Medzinárodnom dni žien, keď Fico si robil srandy z Rómov, a podľa mňa tam splnomocnenec sa ešte chichúňal spolu s ním, keď povedal, že Cigánom netreba veriť . Bohužiaľ, Slovensko zažíva tie najťažšie časy, Rómovia o to viac, keďže my splnomocnenca vlády pre rómske komunity nemáme, máme splnomocnenca vlády pre SMER a pre HLAS a pre SNS. Toto je vizitka vlády, štvrtej vlády Roberta Fica a ľudia tejto národnosti, konkrétne rómskej národnosti sú predurčení k tomu, aby trpeli aj nenávistnými komentármi a sme svedkami naozaj primitívneho vyčíňania tých všetkých rasistov na Slovensku, kedy Polícia Slovenskej republiky vyjadrila úprimnú sústrasť deťom, ktoré zomreli vo Veľkom Šariši, a našli sa naozaj ľudia, ktorí pod status Polície Slovenskej republiky písali o tom, že tie deti si tú smrť zaslúžili. V prípade, keď Fico vlastne bol po atentáte, tak boli všetci prenasledovaní, ktorí si dovolili nejaké zlé komentáre, ale keď sa jedná o rómske deti – tak bodaj by ich umrelo aj viac! Takéto komentáre... (Prerušenie vystúpenia časomerom.)
39. schôdza NR SR - 9.deň - B. popoludní
Dátum: 2025-09-23
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

Ďakujem veľmi pekne. Teda aj keď nenájdeme súlad v pohľade na financie, financie v minulom období, naozaj musím povedať, že tak ako si povedal, že táto vláda, rozhodnutia tejto vlády sú katastrofálne pre Slovensko, tak v tom predchádzajúcom volebnom období boli chyby určite. Boli chyby, ale v čase najväčších kríz, v čase najväčších naozaj katastrof ekonomických pre Slovensko sme boli na 11, 12, 13 mieste v hodnotení a myslím, že aj to aj ty musíš uznať Ondrej, aj keď teda ste odišli z tej vlády. Jedno je ale isté, že toto obdobie, ktoré teraz je, je jedno z najstrašnejších období v dejinách Slovenska. Je to obdobie, kedy ľudia nieže trpia, ale naozaj u nás, v našom regióne sú rodiny, ktoré, no tam tie deti nemajú čo jesť. Rodičia im nemajú šancu dať sa najesť, a táto vláda namiesto toho, aby sa dala najesť ľuďom, tak pchá nenažratým oligarchom a nenažratým firmám, ktoré zarábajú na štátnych zákazkách, a to je smutné. To je niečo, čo nemá v dejinách obdobu. A toto je to, čo treba vyčítať najmä tejto vláde, že sa nevie postarať o tých, ktorí sú sociálne slabí, ktorí sú sociálne odkázaní, ktorí sú na pokraji chudoby, tak o tých sa nepostará, ale stará sa o svojich ľudí. Vo veľa veciach sa zhodneme Ondrej, ale v tom pohľade teda na vládnutie bývalé sa nezhodneme. Ja tvrdím, že bolo skvelé na to, skvelé na to, čo sa dialo a bolo v pre ľudí nie pre oligarchov. Ďakujem veľmi pekne.
39. schôdza NR SR - 9.deň - B. popoludní
Dátum: 2025-09-23
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

Takže u teba je všetko možné, lebo ty to fakt možne a skvele podáš, takže nemožné je to u týchto našich socialistických finančníkov, ktorí to tu devastujú. Povedal si, hovoril si o hlúpych opatreniach čo robia a robili. Ja by som trošku doplnil, že to sú sofistikovane hlúpe opatrenia. Hlúpe sú pre ľudí a sofistikované sú pre túto, pre túto skupinu ľudí, ktorá okráda celé Slovensko. Nádherne si povedala a popísal, že za vlády Fica 2016, 17, 18, 19 sme boli v hospodárení na 22., 23. mieste a potom za vlády Igora Matoviča sme boli 11., 12., 13.. Ladislav Kamenický, ten mega vesmírny účtovník tu rozprával, finančník, tu rozprával o tom, ako sme zle hospodárili. Tak ja neviem, keď všade vo svete, aj v Európe, aj u nás sme boli na 11., 12., 13. mieste v čase najväčších kríz a oni, tá úžasná ekonomická a sociálna skupinka ľudí bola až 22., boli horší, ako to Grécko, tak ja nerozumiem, odkiaľ Ladislav Kamenický, ten vesmírny mega finančník berie tieto bludy. Vieš, oni keď rozprávajú, že ako fantasticky hospodárili a nechali nám 1 a pol miliardy a my sme to tu rozkradli a nechali sme im 12 miliárd, ja by som sa na mieste Ladislava Kamenického teraz zodvihol a išiel opäť na záchod, pretože to, čo ste urobili je na zvracanie.
39. schôdza NR SR - 9.deň - A. dopoludnia
Dátum: 2025-09-23
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

Ďakujem veľmi pekne. Robert Fico je geniálny, naozaj geniálny vodca socialistickej strany, je to človek, ktorý vie, že polícia, prokuratúra, SIS a súdy musia byť v jeho rukách. Prečo nedal Fico aj 30-ročným, 40-ročným sudcom, no on vie, že to sú mladí, produktívni sudcovia, ktorí vnímajú túto dobu inak. Ja som hlboko presvedčený, že aj medzi tými 50- aj 60-ročnými je veľmi veľa, veľmi veľa čestných sudcov, ale, Robo Fico, ja ti chcem poradiť, podľa mňa dať im len k narodeninám darček, veď veľa tých sudcov má psíka, tak im dajte aj na krmivo, veľa tých sudcov má záhradku, tak im nakúpte rýle, nakúpte im motyčky, prípadne sadenice. Tí, čo nemajú záhradku, tak možno má niektorí z nich chuť sa niekde dovolenkovať, tak im, Robo, daj im svoju vilu v Chorvátsku, každému sudcovi, nech tam môže týždeň pobyť, s tvrdým y. Robo Fico to robí naozaj veľmi sofistikovane. Potrebuje uplatiť ľudí a dnes to už tu zaznelo, lebo naozaj niektorí obvinení a obžalovaní sociálni politici si musia získať sudcov na svoju stranu. Na záver, ja som hlboko presvedčený, že česť a morálka u tých normálnych sudcov zvíťazí a nedajú sa takto skorumpovať touto skorumpovanou vládnou koalíciou.
39. schôdza NR SR - 8.deň - A. dopoludnia
Dátum: 2025-09-19
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

24. Fico ako naozaj odborník na diktatúru vie veľmi dobre, že potrebuje políciu, prokuratúru, SIS-ku a súdy. Všade sa nájdu čestní ľudia v týchto štyroch odboroch, všade, aj sú čestní policajti, čestní prokurátori, čestní sudcovia, sú čestní ľudia v SIS-ke, ja som o tom hlboko presvedčený. To, že teraz ide naozaj minister Susko tvrdo po tých, ktorí sú čestní, je normálne, pretože oni musia strašiť. Tak ako strašili čestných policajtov, ako sa im vyhrážali, tak ako strašili čestných prokurátorov, ako ich zrušili. Tak oni potrebujú čestných sudcov, ktorí rozhodujú čestne a spravodlivo, nejakým kladivom, nejakou dekou udupať. Potrebujú, aby sa títo ľudia báli. Ale ja ešte raz opakujem, ja som hlboko presvedčený, že, Susko, nikdy v živote človeku česť a spravodlivosť a morálku nezoberiete. A ja som presvedčený, že aj vo vás je štipka, štipka spravodlivosti, tak ja, prosím, ten vesmír, aby vám tú štipku spravodlivosti riadne okorenil. Nech v noci sa vám sníva o tých nečestných policajtoch, o tých vašich nečestných veciach, o tom, čo robíte, ako krivíte túto spravodlivosť. Ešte raz, čestní a spravodliví sudcovia majú dostať týmto zákonom po nose, majú sa báť, majú sa báť rozhodovať a keď rozhodnú tak, ako im česť a spravodlivosť a ich morálka káže, tak príde Fico, jeho valec Susko a povedia im, tu máte disciplinárku a budete rozhodovať, ako chceme my. Pretože kšeftovať, kradnúť sa dá len vtedy, keď máte pod sebou políciu, súdy, prokuratúru a SIS-ku a to robíte. Ešte raz, Susko, ste odporná hanba spravodlivosti!
39. schôdza NR SR - 8.deň - A. dopoludnia
Dátum: 2025-09-19
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

20. Ďakujem veľmi pekne, Rasťo, som veľmi rád, Rasťo, Igor, prepáč, Igor, prepáč, Igorko Dušenka, ja stále Rasťa chválim, vieš, Krátkeho, takže budem odteraz teba. Fantastické, naozaj fantastické, ja som rád, že erudovaný právnik prišiel a ukázal Suskovi, o čom to je. Ja som si naozaj pozorne vypočul a ja len budem tvoje bonmoty, ktoré si tam povedal. Vekovo mladším sudcom idú zákonom obmedziť možnosť ísť do funkcie. Prečo? No lebo sa spoliehajú na tých, ktorí sú už overení. Chceme erudovanejších sudcov, ale odpustíme im odborný test. No prečo? No lebo sa chceme spoliehať na tých, ktorí sú už overení. Skrývajú všetko, Súdna rada po 18 rokoch skryla aj hodnotu majetkov sudcov pred verejnosťou. A čo ma úplne, úplne ako dalo dole, je, že ak je voči sudcovi podozrenie, namiesto toho, aby Súdna rada mohla zastaviť sudcovi výkon funkcie, no tak to zrušili. Sudcom sa môže stať aj obvinený alebo obžalovaný. Veď to je ako v Bielorusku, v Rusku, v Kórei a naozaj už dneska tu bolo povedané, Susko sám vehementne bránil a tu vykrikoval, vrieskal po nás, akí sme my nespravodliví, ako my krivíme to SLK. Čo teraz robí? Ticho šúcha nohami. Ja neverím, že minister Susko nevidel a nevidí, čo sa deje, že on nevie, kto je Kováčik, ktorého pustil na slobodu. Kováčika pustil na slobodu. Susko, vy ste taká hanba súdnictva, vy ste taká hanba spravodlivosti! To, čo ste tu rozprával v predchádzajúcom volebnom období, tak to ste všetko pošpinil. Ste odporná, nechutná hanba, Susko!
39. schôdza NR SR - 6.deň - B. popoludní
Dátum: 2025-09-17
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

Od prvej chvíle pred voľbami sľubovali lacnejšie potraviny, nasľubovali hory-doly. A od prvej chvíle vládnutia začali predražovať, začali rabovať. Toto je príčina, prečo sa tu konsoliduje. Pretože namiesto toho, aby šetrili, šetrili na sebe, tak oni predražujú štátne zákazky, predražujú všetky kšefty. Vy, Slováci, musíte šetriť, vy, Slováci, sa musíte uskromniť a oni tie peniaze, za ktoré, za ktoré vy naozaj svojim deťom nemôžete kúpiť to, čo chcete, oni tie peniaze pchajú do gágora svojim ľuďom. A niekoľkonásobne. A je smutné, že vládni poslanci za toto budú hlasovať. O tom je konsolidácia. O ničom inom.
39. schôdza NR SR - 6.deň - A. dopoludnia
Dátum: 2025-09-17
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

Pán Kamenický, vy ste obrovský klamár. Nikto vás ani slovkom neurazil, ale vy nadávate ľudí, vy ľuďom urážate, vy tu rozprávate o Goebbelsovi a prirovnávate nás k nemu. Vy ste odporný klamár. Rozprávate tu naozaj bludy. Povedali ste, že vraj sme to tu zničili. Ale my keď sme prišli do vlády, tak tam bolo 1,5 miliardy! A keď sme odchádzali, tak sme vám nechali dvanásť miliárd?! Kde sú?! No kde sú? Rozkradli ste ich. A povedzte tým Slovákom, že prečo sa konsoliduje? Lebo od prvej chvíle, Ladislav Kamenický, vy a celá tá vaša partia kradnete. Kšeftujete. Prečo sa musí konsolidovať?! No lebo od prvej chvíle tie peniaze, ktoré sa konsolidujú, rozdávate svojim ľuďom! Veď ste to teraz povedali, že musíme nakupovať drahšie veci. Ale vy ich predražujete desaťnásobne! Krásne je, a to bolo naozaj úplne že úžasné, Tibor Gašpar nás každého v rozprave upozorňuje, že nemáme byť adresný. No mňa Lacko Kamenický spomenul deväťkrát! A keď som na neho zareagoval, tak Gašpar no vyhodím vás, dám vás vyviesť zo sály. Urážate ľudí vy, Ladislav, vy ich urážate. Jednoducho toto, čo ste tu predviedli, nebolo ani slovkom ku skrátenému legislatívnemu konaniu. Vy ste tu spomenuli, ako tu všetci kradli. Vy ste tu spomenuli moju babku, nášho dedka a potom ste pospomínali bludy. Ladislav Kamenický, vy ste jedna naozaj taká omylom stvorená figúrka Ficovej vlády. Ale prečo vás Fico stvoril a dosadil? Pretože robíte presne to, čo tu sa má robiť, čo tu Fico chce! Konsolidujete, beriete ľuďom peniaze a neklamte, že chcete pomáhať ľuďom, beriete im peniaze a tie peniaze pcháte do gágora našim ľuďom! Ste hanba, Ladislav Kamenický, hanba! (Potlesk.)
39. schôdza NR SR - 6.deň - A. dopoludnia
Dátum: 2025-09-17
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

No milý kolega Július Jakab škoda, že toto nemôže zaznieť na tých mítingoch, ale ja verím, že kolegyňa Luščíková sa prihovorí za teba, lebo ťa vychválila, tak som veľmi rád a úprimne presvedčiť toho Šimečku, že aj my sme normálni, nie sme proti opozícii, ale proti zlodejom. Výborné, výborné. No vieš ja som videl takú fotografiu, kde memečko, kde bol Fico a pán minister financií a mali, držali obraz a na tom obraze mali Paola Villaggia. Paolo Villaggio je účtovník Fantozzi a tam bolo napísané, že náš vzor. Takže ho namaľoval ako mu teda všetci hovoria Lacko, ale ja by som si to nedovolil, pán Ladislav Kamenický je veľmi dobrý odborník na maľovanie, takže naozaj to krásne namaľovať toho Paola Villaggia, ale ty si povedal jednu naozaj vec, ktorá mne až stihla žalúdok, že naozaj oni tým, ktorí najviac potrebujú pomoc, to sú chorí, to sú ľudia, ktorí sú odkázaní na pomoc štátu, tak týmto ľuďom ich život ešte viac strpčia. Oni im nezáleží na životoch ľudí, im nezáleží na pomoci, im záleží na tom, aby ich priatelia, rodina, známi, straníci mali dostatok hojno. Oni prišli do takého syndrómu, v ktorom mám 100 000, tak chcem nahrabať 200 000, potom chcem nakšeftovať milión, mám milión, chcem nakšeftovať 10 miliónov a ľudia, ktorí umierajú, tak Boh sa o nich ... (Prerušenie vystúpenia časomerom.)
39. schôdza NR SR - 6.deň - A. dopoludnia
Dátum: 2025-09-17
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

Rasťo, ty si sa spýtal, čo z tých miliárd, ktoré mali, ktoré sme im nechali, dali ľuďom. No ľuďom nedali nič, ale tie miliardy používajú na kšefty a tie miliardy dávajú tým, čo im zaplatili volebnú kampaň, svojim kamarátom, no a, samozrejme, sebe. Pýtal si sa alebo hovoril si o naozaj tých skrátených legislatívnych konaniach, ktoré sú smršť, legislatívna smršť. A už naozaj dnes bol spomínaný Susko, ale reagujem na teba, Susko sa tu zavzdušňoval a rozprával, že my budeme iní. No oni sú ešte horší. Oni sú nieže horší, to je niečo neskutočné. Čo návrh, to skrátené legislatívne konanie. Hovoril si, že, alebo spýtal si sa teda, že čo dal, no nič nedali. Berú, ale čo je najhoršie, sľubujú. Oni nasľubovali lacnejšie potraviny. Kde sú lacnejšie potraviny? Oni nasľubovali, že budú úplne tu pri rokovaní iných, veď aj Pellegrini, aj, aj Raši hovorili, že my budeme iní. Akí iní? Poslanci majú imunitu, výrokovú imunitu a všetci do jedného títo obvinení alebo kšeftárski naši vedúci, diktátori pri vedení Národnej rady nám berú slovo, zastavujú nás a čo je horšie, dávajú tie svoje invektívy a stupidity, tie klamstvá rozprávajú a reagujú na naše faktické, vlastne oni nemôžu reagovať na naše faktické, rokovací poriadok im to nedovoľuje, ale oni reagujú. Ale vždy keď zareagujú, je dobré, lebo vtedy máme pravdu.
39. schôdza NR SR - 5.deň - B. popoludní
Dátum: 2025-09-16
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

Ďakujem. V úvode hneď ste povedali, že sa budete venovať len SLK, tak som vás pozorne počúval. Vy ste tam zakomponovali Andreja Danka, ale hovorili ste to v súvislosti s tým SLK. Naozaj v súvislosti a signifikantne najväčší despota medzi diktátormi v parlamentnom predsedajúcom systéme Gašpar vás opäť prerušil a opäť vám hovoril, že venujte sa SLK, nevenujte sa iným veciam. Pred chvíľočkou zase spomínal aj sexualitu mravcov, ktorá má vplyv na SLK, ale to je Gašpar. On si povie, čo chce, pretože on je obžalovaný a možno naozaj v tej base bude spomínaná dobré časy tu v parlamente. Ladislav Kamenický, aj to ste spomenuli, stále tú vytvára takú tú mantru o 24 miliardách dlhu, ktorý ten Matovič vytvoril, ale Ladislav Kamenický, insitný maliar, vám nepovie, že z tých 24 miliárd, ako ste to presne povedali, my 12 miliárd sme nechali Ladislavovi Kamenickému a treba sa spýtať Ladislava Kamenického, ktorý vystúpi v záverečnom slove a naloží každému, teda ja neviem, či vystúpi, pretože naozaj sa v kuloároch hovorí, že to tu utnú, že utnú túto rozpravu. Takže treba sa Ladislava Kamenického opýtať, čo urobili s tými 12 miliardami? Kde ich dal? Čo s nimi robí? Ako Ladislav Kamenický šetrí? No Ladislav Kamenický šetrí tak, že pozdiera aj so svojim šéfom, Robertom Ficom Slovákov, zoberie im naozaj, zoberie im z vreca posledné peniaze a tie peniaze natlačí do kšeftov svojich kamarátov na ministerstvách, natlačí ich do kšeftov, ktoré sa 10 násobne predražia. Táto konsolidácia je jedno odporné, nechutné svinstvo na slovenskom národe a to sa vám tak vráti. To sa vám neskutočne Ladislav insitný maliar vráti.
23. schôdza NR SR - 1.deň - C. dopoludnia
Dátum: 2024-11-26
Poslanec: Prostredník, Ondrej (PS)
Druh vystúpenia: Vystúpenie v rozprave

59. Vážený pán predsedajúci, vážené kolegyne, milí kolegovia, ospravedlňujem sa, trošku som zadýchaný. Rád by som zareagoval na predložený návrh a to v tom zmysle, že je to návrh, ktorý predpokladá ešte väčšie zvyšovanie finančného príspevku pre cirkvi, než ako tomu bolo v doterajšej podobe zákona o finančnom príspevku pre cirkvi. Ide proti trendom, ktoré sú jasné, preukázateľné v spoločnosti, totiž že nám klesá počet ľudí, ktorí sa hlásia k niektorým z registrovaných cirkví a náboženských spoločností. Máme tu teda situáciu, kedy používame verejné zdroje na podporu, na zväčšujúcu sa podporu stále zmenšujúcej sa skupiny veriacich. Myslím si, že tento návrh je preto nezodpovedný voči verejným financiám. Je takisto nezodpovedný voči veľkej skupine ľudí, ktorí v našej spoločnosti sa nehlásia ku žiadnej z registrovaných cirkví alebo náboženských spoločností. Rovnako je nespravodlivý voči rastúcej skupine ľudí, ktorí sa hlásia k náboženskej viere, ktorá však nemá možnosť získať status registrovanej cirkvi alebo náboženskej spoločnosti. Chcel by som tiež upozorniť na nedávnu skutočnosť, ide o prieskum, ktorý realizovala Slovenská akadémia vied v spolupráci s Prírodovedeckou fakultou Univerzity Komenského a zber dát realizovala agentúra FOCUS. Tento prieskum sa špecificky venoval generačnému prenosu viery v našej spoločnosti. Z výsledkov tohto výskumu, ktorý skúmal aj to, akú podobu vzťahu štátu a cirkví si občania na Slovensku prajú, vyplýva, že takmer polovica, asi štyridsať... vyše 47 % opýtaných nie je spokojná s existujúcim spôsobom financovania cirkví a náboženských spoločností štátom a praje si zmenu. V tejto skupine tých 47 % sú ľudia s rôznym názorom na to, ako by malo vyzerať financovanie cirkví zo strany štátu. Pomerne veľká skupina osôb z tohto prieskumu, z tej vzorky výskumnej, takisto odpovedala, že si myslí, že cirkvi by mali byť zodpovedné za financovanie svojej základnej prevádzky samé, a teda prijateľný model pre túto skupinu ľudí je taký, že členovia cirkví alebo náboženských spoločností by sami znášali finančné náklady na platy svojich duchovných a prevádzku. Takže aj tento výskum jasne hovorí, že predkladaný návrh ide proti dátam, proti trendom v spoločnosti, a preto ho my v Progresívnom Slovensku nepodporíme. Ďakujem za pozornosť.